Anu, kohli
కోహ్లీని పరామర్శించిన అనుష్క
బెంగళూరు: ఇటీవల ఆస్ట్రేలియాతో జరిగిన టెస్టు సిరీస్‌లో భుజానికి గాయమైన కోహ్లీ క్రికెట్‌కు దూరమైన సంగతి తెలిసిందే.దీంతో రాయల్‌ చాలెంజర్స్‌ బెంగళూరు జట్టుకు అతడు సారథి అయినప్పటికి ఇప్పటి వరకు జరిగిన మూడు మ్యాచ్‌ల్లో కోహ్లీ అడలేదు.ప్రస్తుతం విశ్రాంతి తీసుకుంటున్న కోహ్లీని అతని ప్రేయసి బాలీవుడ్‌ నటి అనుష్క కలిసింది.దీని కోసమే అనుష్క బెంగళూరుకు వెళ్లి అతడి గాయం తీవ్రత,ఫిట్‌నెస్‌తో పాటు ఇతర విషయాల గురించి ఆరా తీసినట్లు సమాచారం.దీంతో వీరిద్దరు కలిసి ఉన్న కొన్ని ఫోటోలు సోషల్‌ మీడియాలో వైరల్‌గా మారాయి.చికిత్సలో భాగంగా వైద్యుడి వద్దకు ఫిజియోథెరపి కోసం వెళ్లి బయటకు వస్తున్న కోహ్లీతో పాటు అనుష్క కూడా ఉంది.అనంతరం ఇద్దరు కలిసి ఒకే కారులో వెళ్లినట్లు ఫోటోల్లో తెలుస్తుంది. ఈ ఫోటోలు సోషల్‌ మీడియాలో హాట్‌ టాపిక్‌గా మారాయి.మరోవైపు ఏప్రిల్‌ 14 నుంచి మైదానంలో అడుగు పెట్టబోతున్నట్లుగా తన ఇన్‌స్ట్రాగ్రామ్‌లో సంకేతాలిచ్చాడు.కోహ్లీ -అనుష్క ఒక్కటైనప్పటి నుంచి కోహ్లీ ఆడిన ఐపిఎల్‌ మ్యాచ్‌లను చూసేందుకు చాలాసార్లు వచ్చిన సందర్భాలున్నాయి. కోహ్లీ మైదానంలో చెలరేగితే చూడాలని అభిమానులతో పాటు అనుష్క కూడా కోరుకుంటున్నట్లుంది.